US Open: Nadal és Murray a legjobb nyolc között
A kétnapos esőszünet után csütörtökön végre ismét a játéké volt a főszerep az amerikai nyílt teniszbajnokságon, New Yorkban: a férfi címvédő spanyol Rafael Nadal és a brit Andy Murray is gyorsan "végzett" aktuális riválisával, s mindketten bejutottak a legjobb nyolc közé.
Az amerikai Andy Roddick és a spanyol David Ferrer meccse ugyanakkor igencsak elhúzódott a Louis Armstrong Stadionban, ugyanis a kezdés után nem sokkal mindketten arra panaszkodtak, hogy az egyik alapvonal mögött hajszálrepedés keletkezett a borításon, s ebből nedvesség szivárog a pályára, amely ezen a részen igencsak csúszós.

A rendezők több mint egy óráig próbálták a kritikus részt felszárítani, a visszatérő játékosok azonban továbbra sem találták a körülményeket tökéletesnek, így a mérkőzést egy külső pályán folytatták.

Eredmények:

férfi egyes, nyolcaddöntő:

Nadal (spanyol, 2.)-Muller (luxemburgi) 7:6 (7-1), 6:1, 6:2
Murray (brit, 4.)-Young (amerikai) 6:2, 6:3, 6:3
US Open Rafael Nadal Andy Murray